CELEX: 22013D0212
Language: hu
Date: 2013-11-08 00:00:00
Title: Az EGT Vegyes Bizottság 212/2013 határozata ( 2013. november 8. ) az Európai Gazdasági Térségről szóló megállapodás 47. jegyzőkönyvének (A borkereskedelem technikai akadályainak felszámolása) módosításáról

27.3.2014   
            
            
               HU
            
            
               Az Európai Unió Hivatalos Lapja
            
            
               L 92/38
            
         
      AZ EGT VEGYES BIZOTTSÁG 212/2013 HATÁROZATA
   
   (2013. november 8.)
   az Európai Gazdasági Térségről szóló megállapodás 47. jegyzőkönyvének (A borkereskedelem technikai akadályainak felszámolása) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról szóló 607/2009/EK rendelet módosításáról szóló, 2012. június 29-i 579/2012/EU bizottsági végrehajtási rendeletet (1) bele kell foglalni az EGT-megállapodásba.
            
         
               (2)
            
            
               A 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról szóló 607/2009/EK rendelet módosításáról szóló, 2012. december 11-i 1185/2012/EU bizottsági végrehajtási rendeletet (2) bele kell foglalni az EGT-megállapodásba.
            
         
               (3)
            
            
               Ez a határozat borra vonatkozó jogszabályokat érint. Az EGT-megállapodás 47. jegyzőkönyve bevezetőjének hetedik bekezdésében leírtak alapján a bort érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (4)
            
            
               Az EGT-megállapodás 47. jegyzőkönyvét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás 47. jegyzőkönyvének 1. függeléke a következőképpen módosul:
   
               1.
            
            
               A 11. pont (607/2009/EK bizottsági rendelet) a következő francia bekezdésekkel egészül ki:
               
                           „—
                        
                        
                           
                              32012 R 0579: A Bizottság 2012. június 29-i 579/2012/EU végrehajtási rendelete (HL L 171., 2012.6.30., 4. o.),
                        
                     
                           —
                        
                        
                           
                              32012 R 1185: A Bizottság 2012. december 11-i 1185/2012/EU végrehajtási rendelete (HL L 338., 2012.12.12., 18. o.)”.
                        
                     
         
               2.
            
            
               A 11. pontban a kiigazítás szövegének helyébe a következő szöveg lép:
               „A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           A 70a. cikk az alábbi szöveggel egészül ki:
                           »Az EFTA-tagállamoknak adott esetben a 70a. cikk (1) bekezdésének b) pontjában, a 70a. cikk (2) bekezdésében és a 70a. cikk (4) bekezdésében meghatározott eljárást kell követniük.«
                        
                     
                           b)
                        
                        
                           A X. melléklet A. részében lévő táblázat a következőkkel egészül ki:
                           
                                       „norvég nyelven
                                    
                                    
                                       »sulfitter« vagy »svoveldioksid«
                                    
                                    
                                       »egg«, »eggprotein«, »eggprodukt«, »egglysozym« vagy »eggalbumin«
                                    
                                    
                                       »melk«, »melkeprodukt«, »melkekasein« vagy »melkeprotein« ”
                                    
                                 
                     
                           c)
                        
                        
                           A Xa. mellékletben lévő táblázat a következőkkel egészül ki:
                           
                                       „NO
                                    
                                    
                                       »bearbeidingsvirksomhet« vagy »vinprodusent«
                                    
                                    
                                       »bearbeidet av« ” ”
                                    
                                 
                     
         2. cikk
   Az 579/2012/EU és az 1185/2012/EU végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2013. november 9-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3)
   
   4. cikk
   Ezt a határozatot az Európai Unió Hivatalos Lapja EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. november 8-án
      
         
            az EGT Vegyes Bizottság részéről
         
         
            az elnök
         
         Thórir IBSEN
         
      
   
   
      (1)  HL L 171., 2012.6.30., 4. o.
   
      (2)  HL L 338., 2012.12.12., 18. o.
   
      (3)  Alkotmányos követelmények fennállását nem jelezték.